open-index/open-wikipedia-markdown huggingface dataset:
Κόιντος Μούκιος Σκαιβόλα (πραίτωρ το 215 π.Χ.)

Ο **Κόιντος Μούκιος Σκαιβόλα**, λατιν.: *Quintus Mucius Scaevola* (άκμασε στα τέλη 3ου αιώνα π.Χ.) ήταν πολιτικός την εποχή της Ρωμαϊκής Δημοκρατίας. Έγινε πραίτωρ το 215 π.Χ. και έγινε κυβερνήτης της Σαρδηνίας , μία θέση που παρατάθηκε δύο φορές, πρώτα για δύο χρόνια και στη συνέχεια για άλλο ένα έτος.

Ο Πόπλιος Μούκιος Σκαιβόλα και ο Κόιντος Μούκιος Σκαιβόλα ύπατος το 174 π.Χ., πιστεύεται ότι ήταν γιοι του,  και οι αδελφοί Πόπλιος Μούκιος Σκαιβόλα και Πόπλιος Λικίνιος Κράσσος Δίβες Μουκιανός, που έγιναν και οι δύο μέγιστοι αρχιερείς (pontifex maximus), ήταν εγγονοί του, ενώ ο Κόιντος Μούκιος Σκαιβόλα Οιωνοσκόπος ήταν εγγονός του από τον Κόιντο.

## Αναφορά

## Δείτε επίσης
* γένος Μουκίων

Κατηγορία:Ρωμαίοι πολιτικοί
Κόιντος Ογούλνιος Γάλλος

Ο **Κόιντος Ογούλνιος Γάλλος**, λατιν.: *Quintus Ogulnius Gallus* ήταν Ρωμαίος πολιτικός τον 4ο και 3ο αιώνα π.Χ.

## Σταδιοδρομία
Ως τριβούνος των πληβείων μαζί με τον αδελφό του Γναίο Ογούλνιο Γάλλο το 300 π.Χ., δημιούργησε τη Lex Oγουλνία, έναν νόμο που άνοιξε τα ιερατεία στους πληβείους. Ο σύλλογος αρχιερέων επεκτάθηκε σε εννέα αρχιερείς (pontifex), τέσσερις από τους οποίους ανήκαν στους πληβείους. Ο αριθμός των οιωνοσκόπων (augur) επεκτάθηκε επίσης σε εννέα, πέντε από τους οποίους ήταν πληβείοι. 

Έγινε διάσημος για την αποστολή πρεσβείας στην Επίδαυρο το 292 π.Χ. Ο λόγος της πρεσβείας ήταν μία σοβαρή επιδημία που μαινόταν στη Ρώμη εδώ και αρκετά χρόνια, η οποία, σύμφωνα με τις οδηγίες των Σιβυλλικών Βιβλίων, μπορούσε να νικηθεί μόνο με την απόκτηση της ευλογίας του Ασκληπιού, του οποίου το ιερό βρισκόταν στην Επίδαυρο. Λέγεται ότι ο Oγούλνιος Γάλλος έφερε τον θεό στο πλοίο του με τη μορφή φιδιού. Στη Ρώμη, το φίδι έχει κολυμπήσει από το πλοίο στο νησί του Τίβερη, όπου στη συνέχεια κτίστηκε ένα ιερό για τον Ασκληπιό, και έτσι τελείωσε η πανώλη. 

Το 273 π.Χ. συμμετείχε στην πρεσβεία με επικεφαλής τον Κόιντο Φάβιο Μάξιμο Γούργες προς τον Αιγύπτιο βασιλιά Πτολεμαίο Β', με την οποία η Ρώμη και η Αίγυπτος έκαναν για πρώτη φορά διπλωματική επαφή. 

Το 269 π.Χ. υπηρέτησε ως ύπατος με συνάδελφό του τον Γάιο Φάβιους Πίκτορα. Το κύριο επίτευγμά του ήταν η εισαγωγή του αργυρού νομίσματος στη Ρώμη. Τα πρώτα ασημένια νομίσματα που κόπηκαν στη νότια Ιταλία, έδειχναν τον Ρωμύλο και τον Ρώμο. Τα αργυρά νομίσματα, που δημιουργήθηκαν σε ελληνιστικό ρυθμό, ευνόησαν την άνοδο της Ρώμης ως σημαντικό εμπορικό κέντρο του αρχαίου κόσμου. 

## Δείτε επίσης
* γένος Ογουλνίων

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μάρκος Ποπλίκιος Μαλέολος

Ο **Μάρκος Ποπλίκιος Μαλέολος**, λατιν.: *Marcus Publicius Malleolus* ήταν Ρωμαίος πολιτικός, που υπηρέτησε ως ύπατος. 

Έκτισε, μαζί με τον αδελφό του, ναό αφιερωμένο στη θεά Φλόρα και ίδρυσε τα Φλοράλια.  Εξελέγη ύπατος το 232 π.Χ. μαζί με τον Μάρκο Αιμίλιο Λέπιδο. Εξυπηρέτησαν κατά τη διάρκεια μίας μεταβατικής περιόδου μεταξύ του Α΄ Καρχηδονιακού και του Β΄ Καρχηδονιακού Πολέμου. 

## Αναφορές

## Βιβλιογραφία
* William Smith, Dictionary of Greek and Roman Biography and Mythology, 1, Boston: Little, Brown and Company, Vol.2 p.&nbsp;908 ν.1

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γάιος Λικίνιος Βάρος

Ο **Γάιος Λικίνιος Βάρος**, λατιν.: *Gaius Licinius Varus* ήταν Ρωμαίος πολιτικός τον τρίτο αιώνα π.Χ.

## Σταδιοδρομία
Ο Λικίνιος Βάρος εξελέγη ύπατος το 236 π.Χ., μαζί με τον Πόπλιο Κορνήλιο Λέντουλο Καυδινό ως συνάδελφό του.  Οι ύπατοι βάδισαν στο Aριμίνιον, για να πολεμήσουν ενάντια στους Γαλάτες, που είχαν περάσει επάνω από τις Άλπεις, αλλά οι Γαλάτες είχαν ήδη σκορπιστεί. Στη συνέχεια ο Λέντουλος οδήγησε τα στρατεύματά του εναντίον των Λιγούρων και ο Βάρος στην Κορσική. Δεν ενέκρινε τη συνθήκη ειρήνης που υπογράφηκε με τους εντόπιους Κόρσους.  

## Αναφορές

Κατηγορία:Ρωμαίοι πολιτικοί
Αύλος Ποστούμιος Αλβίνος (ύπατος το 242 π.Χ.)

Ο **Αύλος Ποστούμιος Αλβίνος**, λατιν.: *Aulus Postumius Albinus* ήταν πολιτικός της Αρχαίας Ρώμης, πατρίκιος, του 3ου αιώνα π.Χ. 

Εκλέχτηκε ύπατος το 242 π.Χ. μαζί με τον Γάιο Λουτάτιο Κάτουλο, ο οποίος νίκησε τους Καρχηδόνιους στη μάχη των Αιγάτων νήσων, και έτσι τερμάτισε τον Α΄ Καρχηδονιακό Πόλεμο. Ο Aλβίνος κρατήθηκε στην πόλη, παρά τη θέλησή του, από τον μέγιστο αρχιερέα (pontifex maximus), επειδή ήταν ο ιερέας του Άρεως (flamen Martialis).    Διετέλεσε τιμητής το 234 π.Χ.,  και προφανώς ήταν ο πατέρας του ΛΕύκιου Ποστούμιου Αλβίνου, που ήταν ύπατος το 234 και το 229 π.Χ. 

## Δείτε επίσης
* γένος Ποστουμίων

## Αναφορές

## Πηγές
* Smith, William, ed. (1870). "Albinus (10)". Dictionary of Greek and Roman Biography and Mythology. Vol. 1. p. 91.

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λεύκιος Βετούριος Φίλων (ύπατος το 220 π.Χ.)

Ο **Λεύκιος Βετούριος Φίλων**, λατιν.: *Lucius Veturius Philo* (π. 210 π.Χ.) ήταν Ρωμαίος πολιτικός που υπηρέτησε ως ύπατος το 220 π.Χ., δικτάτορας το 217 π.Χ. (κατά τη διάρκεια του Β' Καρχηδονιακού Πολέμου ) και τιμητής (censor, αξιωματούχος υπεύθυνος για την απογραφή και άλλα θέματα) το 210 π.Χ. Διαπιστώθηκαν παρατυπίες στον διορισμό του ως δικτάτορα, και παραιτήθηκε μετά από δεκατέσσερις ημέρες.   Ήταν μέλος του *γένους των Βετουρίων*.

Ήταν ο πατέρας ενός άλλου Λεύκιου Βετούριου Φίλωνα, ο οποίος υπηρέτησε ως ύπατος το 206 π.Χ. (και ο πραίτωρ των ξένων, praetor peregrinus το 209, ανέλαβε την επαρχία της Γαλατίας).  

Ο Φίλων απεβίωσε το 210 π.Χ., ενώ υπηρετούσε ως τιμητής, προτού είχε την ευκαιρία να εισέλθει στη Σύγκλητο ή να «συναλλάξει οποιαδήποτε δημόσια επιχείρηση». Ο άλλος τιμητής, ο Πόπλιος Λικίνιος Κράσσος, παραιτήθηκε αμέσως από την τιμητεία μετά το τέλος τού συναδέλφου του.  

## Αναφορές

Κατηγορία:Ρωμαίοι δικτάτορες
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γάιος Παπίριος Μάσων

Ο **Γάιος Παπίριος Μάσων**, λατιν.: *Gaius Papirius Maso*, ήταν Ρωμαίος πολιτικός τον τρίτο αιώνα π.Χ.

## Σταδιοδρομία
Ο Παπίριος Μάσων υπηρέτησε ως ύπατος το 231 π.Χ., με συνάδελφο τον Mάρκο Πομπόνιο Μάθωνα.   Αυτό το έτος, οι ύπατοι αμύνθηκαν ενάντια σε μία εξέγερση της Σαρδηνίας και της Κορσικής: ο Μάθων νικήθηκε από τους Σαρδηνούς, ενώ ο Παπίριος νίκησε τους Κορσικανούς και τους συμμάχους τους από τη Λιγουρία. Η Σύγκλητος, ωστόσο, αρνήθηκε τον θρίαμβο του Παπίριου. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Πόπλιος Βαλέριος Φάλτων

Ο **Πόπλιος Βαλέριος Φάλτων**, λατιν.: *Publius Valerius Falto* ήταν Ρωμαίος πολιτικός του 3ου αιώνα π.Χ.

Ο Πόπλιος ακολούθησε τον αδελφό του, Κόιντο Βαλέριο Φάλτο, ως ύπατο, εκλεγμένος σε αυτό το αξίωμα το 238 π.Χ. μαζί με τον Τιβέριο Σεμπρώνιο Γράκχο. Οδήγησε έναν υπατικό στρατό εναντίον των Boίων, οι οποίοι είχαν συμμαχήσει με τους Λίγουρες και μερικές άλλες κελτικές φυλές κατά μήκος του Πάδου. Η πρώτη σύγκρουση κατέληξε σε ήττα, έτσι η Σύγκλητος έστειλε τον πραίτορα Μάρκο Γενούκιο Κίπο να ανακουφίσει τον στρατό του. Ωστόσο, θεωρώντας αυτό ως εισβολή, ο Πόπλιος επιτέθηκε για δεύτερη φορά και κέρδισε. Κατά την επιστροφή του, τού αρνήθηκαν έναν θρίαμβο λόγω των βιαστικών ενεργειών του μετά την αρχική ήττα. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Κόιντος Βαλέριος Φάλτων

Ο **Κόιντος Βαλέριος Φάλτων**, λατιν.: *Quintus Valerius Falto* ήταν Ρωμαίος στρατηγός και πολιτικός κατά τη μέση εποχή της Ρωμαϊκής Δημοκρατίας. Πολέμησε στην τελική φάση του συνεχιζόμενου Α΄ Καρχηδονιακού Πολέμου: οδήγησε τον ρωμαϊκό στόλο στη νίκη κατά τη μάχη των Αιγάτων, για την οποία του απονεμήθηκε ένας μικρός θρίαμβος. Ο Κόιντος εξελέγη ύπατος το 239 π.Χ. στο πλευρό του Γάιου Μαμίλιου Τουρίνου. Ήταν αδελφός τού διαδόχου του, του υπάτου Πόπλιου Βαλέριου Φάλτωνα, που υπηρέτησε το 238 π.Χ.

Ο Φάλτων ήταν επίσης ο πρώτος πραίτωρ των ξένων (praetor peregrinus) στη Ρώμη το 242 π.Χ.: η δημιουργία του αξιώματος οφείλεται στον πόλεμο με την Καρχηδόνα, που απαιτούσε δεύτερο πραίτορα, αλλά ο ύπατος της χρονιάς Αύλος Ποστούμιος Αλβίνος, δεν επετράπη να φύγει από την πόλη, επειδή ήταν επίσης *ιερέας του [[Μαρς|Άρεως]]* (flamen Martialis). Αφού ο ανώτερός του, Γάιος Λουτάτιος Κάτουλος, είχε τραυματιστεί στην πολιορκία της Δρεπάνας, ο Φάλτων ανέλαβε τη διοίκηση των ρωμαϊκών δυνάμεων. Ήταν επικεφαλής του ρωμαϊκού στόλου, που κέρδισε τη μάχη των Αιγάτων. Συμπεριφέρθηκε με τέτοιο τρόπο, που κατά την επιστροφή του απαίτησε να συμμετάσχει στον θρίαμβο, που δικαιούταν ο Κάτουλος. Ο ισχυρισμός του απορρίφθηκε, με την αιτιολογία ότι δεν ήταν ο διοικητής. Ωστόσο μετά από διαιτησία υπό τον Aύλο Ατίλιο Καλατίνο, η οποία, πάλι, αποφάνθηκε εναντίον του, ο λαός επέμενε ότι ο Φάλτων άξιζε την τιμή, και έτσι ο θρίαμβός του πραγματοποιήθηκε στις 6 Οκτωβρίου 241 π.Χ. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
NGC 5630

Ο **[[Νέος Γενικός Κατάλογος|NGC]] 5630** είναι ραβδωτός σπειροειδής γαλαξίας στον αστερισμό Βοώτη. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ απέχει περίπου 136 εκατομμύρια έτη φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 9 Απριλίου 1787
και είναι απομονωμένος καθώς δεν ανήκει σε κάποια ομάδα ή σμήνος γαλαξιών και δεν αλληλεπιδρά βαρυτικά με άλλους γαλαξίες.

## Υπερκαινοφανείς
Έχουν παρατηρηθεί τρεις υπερκαινοφανείς στον NGC 5630:
* Ο τύπου ΙΙ **SN 2005dp** στις 27 Αυγούστου 2005.
* Ο τύπου IIn **SN 2006am** στις 22 Φεβρουαρίου 2006.
* Ο τύπου II-P **SN 2023zdx** στις 8 Δεκεμβρίου 2023.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
5630
Κατηγορία:Βοώτης (αστερισμός)
51635
09270
+07-30-014
Γάιος Σεμπρώνιος Βλαίσος (ύπατος το 253 π.Χ.)

Ο **Γάιος Σεμπρώνιος Βλαίσος** () ήταν Ρωμαίος πολιτικός και στρατηγός κατά τη μέση εποχή της Ρωμαϊκής Δημοκρατίας. Ήταν ένας από τους δύο υπάτους του 253 π.Χ., υπηρετώντας μαζί με τον Γναίο Σερουίλιο Καιπίωνα. Υπήρξε ύπατος κατά τη διάρκεια του Α΄ Καρχηδονιακού Πολέμου κατά της Καρχηδόνας. Κατά τη διάρκεια της υπατείας του ο Βλαίσος οδήγησε έναν ρωμαϊκό στόλο στην Αφρική και λεηλάτησε τις λιβυο-φοινικικές ακτές μέχρι το νησί Μένιξ, προτού επιστρέψει στην Ιταλία μέσω της Πάνορμου στη Σικελία. Κατά την επιστροφή του στην Ιταλία, ο στόλος του χτυπήθηκε από μία σφοδρή καταιγίδα, βυθίζοντας 150 πλοία. 

Παρά την καταστροφή στη θάλασσα, ο Bλαίσος βραβεύτηκε με θρίαμβο για την εκστρατεία του στην Αφρική. 

## Παραπομπές


## Πηγές

* Jona Lendering, *De Vergeten Oorlog*, Ουτρέχτη, Uitgeverij Omniboek, 2022, .
* Adrian Goldsworthy, *The Fall of Carthage*, Weidenfeld&Nicolson, 2006, .
* Πολύβιος, *[[Ιστορίαι (Πολύβιος)|Οι Ιστορίες]]*, βιβλίο 1.
* Διόδωρος, *Bibliotheca historica*, βιβλίο 23.
* Ζωναράς, βιβλίο 4, απόσπασμα 14.

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Κόιντος Λουτάτιος Κέρκων

Ο **Κόιντος Λουτάτιος Κέρκων**, λατιν.: *Quintus Lutatius Cerco* (απεβ. το 236 π.Χ.) ήταν Ρωμαίος πολιτικός τον τρίτο αιώνα π.Χ.

## Οικογένεια
Ήταν μέλος του γένους των Λουτατίων. Ο Γάιος Λουτάτιος Κάτουλος, ύπατος το 242 π.Χ., ήταν αδελφός του.

## Σταδιοδορμία
Το 241 π.Χ. εξελέγη ύπατος μαζί με συνάδελφό του τον Aύλος Μάνλιος Τορκουάτος Αττικός.  Σε αυτό το έτος, ο Α΄ Καρχηδονιακός Πόλεμος έληξε με τη νίκη των Ρωμαίων. Στη συνέχεια ο Λουτάτιος θριάμβευσε στην εξέγερση των Φαλίσκων, καταστρέφοντας την πόλη τους Φαλέριοι και εγκαθιστώντας τους στη Φαλέριοι Νόβι.  Ήταν επικεφαλής της διοίκησης της νέας ρωμαϊκής επαρχίας της Σικελίας, που είχε παραχωρηθεί από την Καρχηδόνα στη Ρώμη.

Το 236 π.Χ. υπηρέτησε ως τιμητής (censor), πεθαίνοντας σε αυτή τη θέση. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Κόιντος Αιμίλιος Πάπος

Ο **Κόιντος Αιμίλιος Πάπος**, λατιν.: *Quintus Aemilius Papus* (άκμασε το 282 π.Χ275 π.Χ.), μέλος του κλάδου των Πάπων, του *γένους των Αιμιλίων*, πατρικίας φυλής, ήταν Ρωμαίος στρατηγός και πολιτικός.

## Σταδιοδρομία
Ο Κόιντος Αιμίλιος Πάπος εξελέγη ύπατος για το 282 π.Χ. και το 278, και τις δύο φορές με συνάδελφό του τον Γάιο Φαβρίκιο Λουσκίνο. Κατά τη διάρκεια της πρώτης του υπατείας, ο Πάπος πολέμησε με επιτυχία εναντίον των Βοίων στη Βόρεια Ιταλία. Το 280 αυτός και ο Φαβρίκιος ήταν μεταξύ των τριών πρεσβευτών, που στάλθηκαν στον Πύρρο της Ηπείρου. Ο Πάπος εξελέγη τιμηιτής το 275 π.Χ., με συνάδελφό του πάλι τον Λουσκίνο. 

## Οικογένεια
Σύμφωνα με τον Γουίλιαμ Σμιθ, ο Κόιντος Αιμίλιος Πάπος είχε εγγονό τον Λεύκιο Αιμίλιο Πάπο.  Αυτό, ωστόσο, έρχεται σε αντίθεση με πληροφορίες, που προέρχονται από τους προγόνους του νεότερου, δηλ. του Lucius Aemilius Papus, Q. f., Cn. n., που ήταν Κόιντου υιός, Γναίου εγγονός. Ο Κόιντος ήταν επομένως είτε πατέρας του Λεύκιου Αιμίλιου Παύλου, είτε προ-προπάπος. 

## Ανέκδοτη ιστορία για τον Πάπο
Ο Βαλέριος Μάξιμος, γράφοντας πολύ αργότερα, είπε το εξής:Υπήρχε ασήμι στα σπίτια του Γάιου Φαβρίκιου [Λουσκίνου] και του Κόιντου Αιμίλιου Πάπου, των ηγετικών ανδρών της εποχής τους. Καθένας από αυτούς είχε ένα πιάτο για τους θεούς και μία αποθήκη με άλας, αλλά ο Φαβρίκιος ήταν πιο επιτηδευμένος, επειδή επέλεξε να βάλει μία μικρή βάση από κέρατο κάτω από το πιάτο του. Ο Πάπος συμπεριφέρθηκε μάλλον δυναμικά, όταν κληρονόμησε αυτά τα αντικείμενα, επειδή αποφάσισε, λόγω της θρησκευτικής τους σημασίας, ότι δεν θα τα ξεφορτωθεί. 

## Παραπομπές


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Δέκιμος Ιούνιος Βρούτος Σκαίβα (ύπατος το 292)

Ο **Δέκιμος Ιούνιος Βρούτος**, λατιν.: *Decimus Junius Brutus Scaeva* ήταν Ρωμαίος πολιτικός και στρατιωτικός που υπηρέτησε ως λεγάτος το 293 π.Χ. στον στρατό του υπάτου Σπούριου Καρβίλιου Μάξιμου και ως Ρωμαίος ύπατος το 292 π.Χ.

## Παραπομπές


## Βιβλιογραφία
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Πόσα Ρίκα

Η **Πόσα Ρίκα** (ισπαν. *Poza Rica*) — επίσημη πλήρης ονομασία **Πόσα Ρίκα δε Ιδάλγο** (*Poza Rica de Hidalgo*) — είναι πόλη και δήμος του Μεξικού, στην πολιτεία Βερακρούς. Η ονομασία «πόσα ρίκα» σημαίνει «πλούσιο πηγάδι» ή «πλούσια λιμνούλα» και οφείλεται όχι στα πολλά φρέατα πετρελαίου (τα κοιτάσματα του οποίου ανακαλύφθηκαν αργότερα, τον 20ό αιώνα), αλλά από μια μικρή λίμνη στην τοποθεσία που είχε πολλά ψάρια. Η μεγαλύτερη ποσότητα πετρελαίου έχει ήδη αντληθεί. Η πόλη είχε πληθυσμό 180.057 κατοίκους και ο δήμος 189.457 κατοίκους το 2020, αλλά η μητροπολιτική περιοχή τους έφθανε τους 521.080 κατοίκους, καθώς περιλαμβάνει τους συνορεύοντες δήμους των Παπάντλα, Τιουατλάν, Κοατσίντλα και Κασόνες δε Ερέρα. Από την πόλη διέρχεται ο Ομοσπονδιακός αυτοκινητόδρομος 180. Η αρχαιολογική ζώνη Ελ Ταχίν βρίσκεται περί τα 15 χιλιόμετρα από την Πόσα Ρίκα, ενώ η θάλασσα απέχει από την πόλη 32 χιλιόμετρα *σε ευθεία γραμμή*. Αντίθετα από τις περισσότερες μεξικανικές πόλεις, η Πόσα Ρίκα δεν έχει παλαιά κτήρια, καθώς είναι νέα πόλη, της οποίας ο δήμος ιδρύθηκε επισήμως μόλις στις 20 Νοεμβρίου 1951. Για τον ίδιο ωστόσο λόγο έχει καλά σχεδιασμένη ρυμοτομία και σύγχρονη εικόνα. Υπάρχουν 5 αστικά δημοτικά διαμερίσματα (*barrios*), εκ των οποίών το ένα είναι το εμπορικό κέντρο της πόλεως. Η πόλη εξυπηρετείται από δικό της μικρό αερόδρόμιο (Αερολιμένας της Πόσα Ρίκα, επισήμως Αερολιμένας Ελ Ταχίν), 7 χιλιόμετρα βορείως του κέντρου της.

Η επεξεργασία του πετρελαίου αποτελεί ακόμη τη «βαριά βιομηχανία» της Πόσα Ρίκα, ωστόσο η πόλη έχει ανεπτυγμένη και τη μεταποιητική βιομηχανία και βιοτεχνία, και φιλοξενεί μια μεγάλη μεσαία τάξη Ως μία από τις μεγαλύτερες πόλεις στη Βερακρούς, αποτελεί και σημαντικό εμπορικό κόμβο.

## Αξιοθέατα
Η Πόσα Ρίκα βρίσκεται κοντά στη μακρά ακτή Κόστα Εσμεράλδα (= «σμαραγδένια ακτή»), η οποία έχει αρκετές παραλίες. Ο αρχαιολογικός χώρος του Ελ Ταχίν απέχει περί τα 15 χιλιόμετρα από την πόλη και έχει ανακηρυχθεί Μνημείο Παγκόσμιας Κληρονομιάς από την ΟΥΝΕΣΚΟ. Από τη γειτονική κορυφή Ελ Σέρο δελ αμπουέλο (*El cerro del abuelo*) μπορεί κάποιος να απολαύσει τη θέα ολόκληρης της Πόσα Ρίκα. Η ετήσια παρέλαση της 18ης Μαρτίου, της λεγόμενης «Ημέρας του πετρελαίου», γίνεται προς τιμή των Μεξικανών εργατών της πετρελαϊκής εξορύξεως. Στην πραγματικότητα γίνονται δύο παρελάσεις: μία το πρωί και μία το απόγευμα. Η πόλη έχει συνολικά 18 μνημεία και 36 πάρκα.

## Παραπομπές


Ποσα Ρικα
Μάρκος Ατίλιος Ρέγουλος (ύπατος το 294 π.Χ.)

Ο **Μάρκος Ατίλιος Ρέγουλος**, λατιν.: Marcus Atilius Regulus ήταν Ρωμαίος ύπατος το 294 π.Χ. Κατά τη διάρκεια του έτους του, σύμφωνα με την κύρια πηγή του Τ. Λίβιου, υπηρέτησε εναντίον των Σαμνιτών και των Απουλίων χωρίς μεγάλη επιτυχία, μέχρι που ορκίστηκε έναν ναό στον Δία Στάτορα (Jupiter Stator).  Μετά από μία νίκη στην Iντεράμνα, ο Λίβιος αναφέρει ότι του αρνήθηκαν έναν θρίαμβο. Οι Θριαμβικές Πράξεις (*Acta Triumphorum)* ωστόσο αναφέρουν ότι ο Ρέγουλος θριάμβευσε επί των Βολσόνων και των Σαμνιτών. 

Αυτός ο Ατίλιος Ρέγουλος σχετίζεται πιθανώς με τον μετέπειτα Μάρκο Ατίλιο Ρέγουλο ύπατο του 267 π.Χ. Πιθανότατα ήταν γιος του Μάρκου Ατίλιου Ρέγουλου Καληνού υπάτου το 335 π.Χ. 

## Παραπομπές


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Παθέιν

Το **Παθέιν** (βιρμ. ပုသိမ်မြို့ , γλώσσα μον ဖာသီ), παλαιότερα **Μπασέιν**,  είναι πόλη της Μιανμάρ (Βιρμανίας), με 172.923 κατοίκους το 2019 (287.071 κατοίκους η μητροπολιτική της περιοχή). Είναι έδρα ομώνυμου δήμου και αποτελεί την πρωτεύουσα και μεγαλύτερη πόλη της Περιφέρειας Αγιεγιαρουάντι. Βρίσκεται 190 χιλιόμετρα δυτικά από την πρωτεύουσα της Μιανμάρ, τη Γιανγκόν (πρώην Ρανγκούν) και είναι κτισμένη στην όχθη του ομώνυμου ποταμού Παθέιν, δυτικού εκβολικού κλάδου του μεγάλου ποταμού Ιραουάντι. Παρά το ότι υπήρξε μέρος των Βασιλείων των Μον, η πόλη σήμερα έχει λίγους κατοίκους της εθνότητας Μον. Οι περισσότεροι κάτοικοι είναι Βιρμανοί, με σημαντικές μειονότητες Ραχίνε, Καρέν, Ινδών και Κινέζων.

## Παραπομπές


Παθειν
Τουτούμε

Το **Τουτούμε** (αγγλ. *Tutume*) είναι πόλη της ανατολικής Μποτσουάνα με πληθυσμό 18.582 κατοίκους στην απογραφή του 2022, έδρα ομώνυμου διαμερίσματος. Απέχει περίπου 24 χιλιόμετρα σε ευθεία γραμμή δυτικά από τα σύνορα Μπουτσουάνα-Ζιμπάμπουε και 50 χιλιόμετρα οδικώς από τη συνοριακή διάβαση στο Μαϊτένγκουε, αρκετά βορειότερα. Η πλησιέστερη μεγάλη πόλη είναι η Φράνσισταουν (η δεύτερη σε πληθυσμό της χώρας), σε απόσταση 100 χιλιομέτρων. Το Τουτούμε πήρε την ονομασία του από το ποτάμι Τουτούμε.

Οι κάτοικοι της πόλεως ανήκουν στη φυλή Μπακαλάνγκα.

## Παραπομπές


Τουτουμε
Κόιντος Καιδίκιος Νοκτούα

Ο **Κόιντος Καιδίκιος Νοκτούα**, λατιν.: *Quintus Caedicius Noctua* ήταν Ρωμαίος πολιτικός τον τρίτο αιώνα π.Χ.

## Καταγωγή και οικογένεια
Ήταν μέλος του γένους των Καιδικίων. Γιος του ήταν ο Κόιντος Καιδίκιος, ύπατος το 256 π.Χ.  

## Σταδιοδρομία
Ο Καιδίκιος ήταν ύπατος το 289 π.Χ. μαζί με τον Μάρκο Βαλέριο Μάξιμο Κορβίνο. 

Το 283 π.Χ. υπηρέτησε ως τιμητής, αλλά αποσύρθηκε σύντομα μετά από άγνωστες συνθήκες, πιθανώς λόγω του τέλους τού συναδέλφου του. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Τιβέριος Κλαύδιος Νέρων (ύπατος το 202 π.Χ.)

Ο **Τιβέριος Κλαύδιος Νέρων**, λατιν.: *Tiberius Claudius Nero* (άκμασε το 204–202 π.Χ.) ήταν Ρωμαίος συγκλητικός. Το 204 π.Χ., ως πραίτωρ, του ανατέθηκε να κυβερνήσει τη Σαρδηνία: με την ιδιότητα αυτή συγκέντρωνε και έστελνε προμήθειες σιτηρών και ρουχισμού για στρατιώτες υπό τη διοίκηση του Π. Κ. Σκιπίωνα στην Αφρική.  Εκλεγμένος ύπατος για το 202 π.Χ., διορίστηκε στην Αφρική με *απεριόριστη εξουσία (imperium)* ίσο με αυτό του Σκιπίωνα,  αλλά οι καταιγίδες και οι καθυστερήσεις στις προετοιμασίες του τον εμπόδισαν να φτάσει.  Υπατικός συνάδελφός του ήταν ο M. Σερουίλιος Πούληξ Γεμίνος.

Ήταν ο τελευταίος ύπατος των Κλαυδίων Νερώνων, μέχρι που εκλέχτηκε ο απόγονός του (και μελλοντικός αυτοκράτορας) Τιβέριος το 13 π.Χ. 

Πιθανόν αυτός ο Νέρων να ήταν εκείνος, που το 172 π.Χ. συμμετείχε σε διπλωματικές αποστολές. Οι ιστορικές πηγές για τις οποίες παρουσιάζουν δυσκολίες: ο Τ. Λίβιος λέει ότι στάλθηκε σε μία πρεσβεία με έναν Μάρκο Δέκιμο στην Ασία και σε νησιά του Αιγαίου, συμπεριλαμβανομένης της Ρόδου και της Κρήτης, και ταξίδευσε μέχρι τη Συρία και την Αίγυπτο. Καθήκον του ήταν να ανανεώσει τις φιλίες και τις συμμαχίες, και να συγκεντρώσει πληροφορίες για την επιρροή του βασιλιά Περσέα της Μακεδονίας.  Ο Πολύβιος λέει ότι συνοδευόταν από τον Ποστούμιο Αλβίνο και έναν Mάρκο Ιούνιο Βρούτο, και περιγράφει την αποστολή τους ως παρότρυνση των συμμάχων, ιδιαίτερα της Ρόδου, να ενωθούν με τους Ρωμαίους εναντίον του Περσέα.  Ο Λίβιος έχει επίσης μία παρόμοια αναφορά (42.45.1–7), που φαίνεται να επαναλαμβάνεται, αλλά συγχέει αυτό, που είχε αναφέρει νωρίτερα. Είναι επίσης πιθανό, ότι αυτός ο Κλαύδιος Νέρων ήταν είτε ο Τιβέριος Κλαύδιος Νέρων που ήταν πραίτωρ το 178 π.Χ., είτε ο πραίτωρ του 181 π.Χ. που είχε το ίδιο όνομα.  Είναι πιθανό ότι οι δύο αργότερα είναι επίσης ένα και το αυτό πρόσωπο, πιθανώς ο γιος του υπάτου.

## Παραπομπές


## Αναφορές
Ημερομηνίες, αξιώματα και αρχαίες πηγές, εκτός εάν σημειώνεται διαφορετικά, έιναι από τον T. R. S. Μπρώτον, *Οι Αξιωματούχοι της Ρωμαϊκής Δημοκρατίας* (American Philological Association, 1951, 1986), τομ. 1, σελ. 306, 315, 412–413, 415 (σημ. 4 και 5). τόμ. 2 (1952), σελ. 546.

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γναίος Δομίτιος Καλβίνος Μάξιμος

Ο **Γναίος Δομίτιος Καλβίνος Μάξιμος**, λατιν.: *Gnaeus Domitius Calvinus Maximus* ήταν ύπατος της Ρωμαϊκής Δημοκρατίας το 283 π.Χ.

## Βιογραφία
Ήταν υποψήφιος ως αγορανόμος (aedile) το 304 π.Χ., αλλά έχασε από τον Γναίο Φλάβιο. Πέντε χρόνια αργότερα όμως εξελέγη. Εξελέγη ύπατος της Ρωμαϊκής Δημοκρατίας το 283 π.Χ., όπου υπηρέτησε με τον Πόπλιο Κορνήλιο Δολαβέλλα.

## Αναφορές

## Πηγές
* William Smith (1870). *Λεξικό Ελληνικής και Ρωμαϊκής Βιογραφίας και Μυθολογίας* .

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Πόπλιος Αίλιος Παίτος

Ο **Πόπλιος Αίλιος Παίτος**, λατιν.: *Publius Aelius Paetus* (άκμασε π. 240 π.Χ – 174 π.Χ.) ήταν Ρωμαίος ύπατος του τέλους του 3ου αι. π.Χ. Ήταν εξέχων υποστηρικτής του Π. Κ. Σκιπίωνα Αφρικανού και εξελέγη τιμητής με τον Σκιπίωνα Aφρικανό το 199. 

## Καταγωγή
Ο Π. Αίλιος Παίτος ήταν προφανώς ο μεγαλύτερος επιζών γιος του Κόιντου Αίλιου Παίτου, ενός πραίτορα που σκοτώθηκε στις Κάννες τον Αύγουστο του 216 π.Χ. Ο πατέρας μπορεί να καταγόταν από τον Πόπλιο Αίλιο Παίτο, ο οποίος ήταν ύπατος το 337 π.Χ. Ένας άλλος πρόγονος μπορεί να ήταν ο Γάιος Αίλιος Παίτος, ύπατος το 286 π.Χ.

Ο μικρότερος αδελφός του ήταν ο Σέξτος Αίλιος Παίτος Κάτος, ο οποίος έγινε ύπατος το 198 και τιμητής το 194, και είναι περισσότερο γνωστός σε εμάς μέσω του Μ. Τ. Κικέρωνα ως νομικός και σχολιαστής των *[[Δωδεκάδελτος|Δώδεκα Πινάκων]]*.

## Πολιτική ζωή
Ο Aίλιος Παίτος κάνει σχετικά λίγες εμφανίσεις στην *Ιστορία της Ρώμης* του Τ. Λίβιου. Ήταν αγορανόμος (aedile) το 204 π.Χ. και εξελέγη πραίτωρ το 203 π.Χ. Mετά εκλέχθηκε διοικητής ιππικού (magister equitum) και έγινε ύπατος το 201 μαζί με τον Γναίο Κορνήλιο Λέντουλο, Λεύκιου υιό. 

Τη χρονιά που ήταν ύπατος, συνήψε συνθήκη με τις Iνγαύνους Λίγουρες, και διορίστηκε ένας από τους δέκα άνδρες (decemvirs) για τη διανομή των εδαφών της δημόσιας γης (*ager publicus)* μεταξύ των βετεράνων στρατιωτών του Σκιπίωνα Αφρικανού στο Σάμνιον και την Απουλία.  

Το 199 εξελέγη τιμητής (censor) μαζί με τον Σκιπίωνα Αφρικανό. Οι δύο τιμητές ήταν σχετικά φιλελεύθεροι στο *ύφος* τους, και δεν υποβάθμισαν κανέναν. 

Ο Αίλιος Παίτος απεβίωσε το 174 κατά τη διάρκεια μίας πανώλης στη Ρώμη, όπως καταγράφηκε από τον Λίβιο σε ένα αποσπασματικό κεφάλαιο. 

Γιος του ήταν ο Κόιντος Αίλιος Παίτος, ο οποίος έγινε ύπατος το 167.

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μάρκος Λίβιος Σαλινάτωρ

Ο **Μάρκος Λίβιος Σαλινάτωρ**, λατιν.: *Marcus Livius Salinator* (254 – περ. 191 π.Χ.) ήταν Ρωμαίος στρατηγός και πολιτικός, που πολέμησε στον Β΄ Καρχηδονιακό Πόλεμο, κυρίως κατά τη μάχη του Μεταύρου.

Γεννημένος το 254 π.Χ., ο Λίβιος εξελέγη ύπατος της Ρωμαϊκής Δημοκρατίας με τον Λεύκιο Αιμίλιο Παύλο λίγο πριν τον Β' Ιλλυρικό Πόλεμο το 219 π.Χ. Αφού οδήγησε μία επιτυχημένη εκστρατεία κατά των Ιλλυριών, κατηγορήθηκε για κακομεταχείριση σχετικά με τα πολεμικά λάφυρα κατά τη διάρκεια μίας αποστολής στην Καρχηδόνα, και δικάστηκε και κρίθηκε ένοχος κατά την επιστροφή του στη Ρώμη.

Μετά την απομάκρυνσή του από ύπατος, αποσύρθηκε από τη δημόσια ζωή για αρκετά χρόνια, μέχρι το 210 π.Χ. Το 207 π.Χ., κατά τη διάρκεια του Β' Καρχηδονιακού Πολέμου, εξελέγη και πάλι ύπατος (υποτίθεται ενάντια στις επιθυμίες του) με τον Γάιο Κλαύδιο Νέρωνα. Φτάνοντας στο Νάρνι, ο Λίβιος προσπάθησε να εμποδίσει την προέλαση του Καρχηδονιακού στρατού, που είχε εισβάλει στην ιταλική χερσόνησο. Συναντώντας Καρχηδόνιους κοντά στο Φάνον την άνοιξη του 207 π.Χ., ο Λίβιος, ενισχυμένος από τον στρατό του συναδέλφου του Νέρωνα, νίκησε τους Καρχηδονίους στην αποφασιστική μάχη του Μεταύρου, σκοτώνοντας τον διοικητή τους Ασδρούβαλ, αδελφό τού Αννίβα.

Μετά τη ρωμαϊκή νίκη, ο Λίβιος επέστρεψε στη Ρώμη, όπου σε αυτόν και τον Νέρωνα απονεμήθηκε ένας θρίαμβος το 206 π.Χ. Ο Λίβιος παρέμεινε ως ανθύπατος, υπερασπιζόμενος την Ετρουρία (σημερινή Τοσκάνη και Ούμπρια) μεταξύ 206 και 205 π.Χ. και αργότερα την Εντεύθεν των Άλπεων Γαλατία (κοιλάδα του Πάδου) από το 204 π.Χ. μέχρι το τέλος του πολέμου.

Ο Λίβιος εξελέγη τιμητής (censor), πάλι με τον Γάιο Κλαύδιο Νέρωνα, το 204 π.Χ. Αυτό αμαυρώθηκε από τις συνεχείς διαμάχες με τον Νέρωνα, ιδιαίτερα σχετικά με έναν φόρο αλατιού (από τον οποίο εμπνεύστικαν το επίθετο (cognomen)  *Salinator*, που θα το υιοθετούσαν οι απόγονοί του, συμπεριλαμβανομένου του Ρωμαίου ναύαρχου Γάιου Λίβιου Σαλινάτορα), καθώς και η βεντέτα του εναντίον των υπευθύνων για τη δίκη του, που συνεχίστηκε μέχρι το τέλος του αρκετά χρόνια αργότερα. Η σύζυγος του Λίβιου, Καλαβία, ήταν κόρη του Πακούβιου Καλάβιου, του ανώτερου αξιωματούχου της Καπύης το 217 π.Χ. 

## Υποσημειώσεις

## Αναφορές
* Lazenby, JF *Hannibal's War*, Λονδίνο, 1978.

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μάρκος Ατίλιος Ρέγουλος (ύπατος το 227 π.Χ.)

Ο **Μάρκος Ατίλιος Ρέγουλος**, λατιν.: Marcus Atilius Regulus (άκμασε το 227–214 π.Χ.) ήταν Ρωμαίος πολιτικός και στρατιωτικός. Διετέλεσε ύπατος το 227 και το 217 π.Χ. και αργότερα τιμητής το 214 π.Χ. Ήταν γιος του Μάρκου Ατίλιου Ρέγουλου που ήταν ύπατος το 267 και το 256 π.Χ. 

Για πρώτη φορά εξελέγη ύπατος το 227 π.Χ. Τίποτε δεν είναι γνωστό γι' αυτή την πρώτη υπατεία του. Αργότερα εξελέγη ως αντικαταστάτης ύπατος (consul suffectus) το 217 π.Χ., στη θέση του Γάιου Φλαμίνιου Νέπωτα, που είχε σκοτωθεί στη μάχη της λίμνης Τρασιμένης. Αργότερα μέσα στο έτος, ανέλαβε τη διοίκηση τού στρατού, που βρισκόταν υπό τον δικτάτορα εκείνου του έτους Κόιντο Φάβιο Μάξιμο Βερουκόσο, και απέφυγε οποιαδήποτε σημαντική εμπλοκή με τον Αννίβα.  Η διοίκησή του αναβλήθηκε στο 216 π.Χ., όταν επέστρεψε στη Ρώμη και εξελέγη δημόσιος τραπεζίτης (*triumvir mensarius*). 

Ο Τ. Λίβιος αναφέρει ότι έδωσε την εντολή του ενώπιον των νέων υπάτων του 216 π.Χ., επικαλούμενος το γήρας. Ωστόσο ο Πολύβιος αναφέρει ότι ο Ρέγουλος και ο υπατικός συνάδελφός του του 217 π.Χ., ο Γναίος Σερουίλιος Γεμίνος, σκοτώθηκε, ως μέρος του στρατού που νικήθηκε στις Κάννες . Πάντως είναι σαφές ότι ο Ρέγουλος επέζησε της μάχης, αν μάλιστα συμμετείχε, επειδή εξελέγη τιμητής δύο χρόνια αργότερα το 214 π.Χ. 

Κατά τη διάρκεια της τιμητείας του, ήταν αυστηρός απέναντι σε όσους προσπάθησαν να αποφύγουν τη στρατιωτική υπηρεσία μετά τις Κάννες, και σε όσους είχαν παραβιάσει τους όρκους να επανενταχθούν στους Ρωμαίους, αφού αιχμαλωτίστηκαν από τον Αννίβα. Με την υποστήριξη δωρεών επιχειρηματιών, μπόρεσε να βρει τα κεφάλαια που απαιτούνταν για τη συντήρηση διαφόρων ναών, που το κρατικό ταμείο –όντας άδειο– δεν μπορούσε να υποστηρίξει.  Αυτός και ο συνάδελφός του πιθανότατα διόρισαν τον Mάρκο Φάβιο Βουτέωνα ως πρώτο της Συγκλήτου (princeps Senatus). Ωστόσο, ο Ρέγουλος αναγκάστηκε να παραιτηθεί, πριν ολοκληρώσει την περίοδο απογραφής (lustrum), όταν ο συνάδελφός του, Πόπλιος Φούριος Φίλος, απεβίωσε απροσδόκητα. 

Ο Kλαόυς Ζμέσκαλ, στο *Adfinitas*, δεν σημειώνει κάποια οικογενειακή σχέση μεταξύ αυτού του Ρέγουλου και του Γάιου Ατίλιου Ρέγουλου, που ήταν ύπατος το 225 π.Χ.  Ένας άλλος Mάρκος Ατίλιος Ρέγουλος σημειώνεται ως *[[Πραίτορας|πραίτωρ της πόλης]]* (praetor urbanus) το 213 π.Χ., αλλά ο T. Ρ. Σ. Μπρώτον το σημειώνει ως ξεχωριστό πρόσωπο.  Στις σημειώσεις, ο Μπρώτον εξηγεί περαιτέρω ότι η πηγές είναι ασαφείς: αυτός ο Aτίλιος μπορεί στην πραγματικότητα να είναι ένας Aιμίλιος, και άλλοι έχουν προτείνει το Σεράνος ως επίθετο (cognomen) και όχι το Ρέγουλος. 

## Αναφορές

; Αναφορές

; Πηγές 
* 
* 
* 
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γναίος Φούλβιος Σεντούμαλος

Ο **Γναίος Φούλβιος Σεντούμαλος**, λατιν.: *Gnaeus Fulvius Centumalus* ήταν ύπατος της Ρωμαϊκής Δημοκρατίας το 229 π.Χ., με υπατικό συνάδελφό του τον Λεύκιο Ποστούμιο Αλβίνο. Οδήγησε μέρος των ρωμαϊκών δυνάμεων στον Α' Ιλλυρικό πόλεμο κατά της βασίλισσας Τεύτας.

## Βιογραφία
Ο Σεντούμαλος ήταν μέλος του , μίας από τις πιο επιφανείς οικογένειες των πληβείων στη Ρώμη εκείνη την εποχή. Λίγα είναι γνωστά για τη ζωή του πριν ή μετά την ία του, αν και σύμφωνα με τους Πίνακες Αξιωματούχων (Fasti Capitolini) μοιραζόταν το όνομά του με τον παππού του, Γναίο Φούλβιο Μάξιμο Σεντούμαλο, ο οποίος ήταν ύπατος το 298 π.Χ. και δικτάτορας το 263 π.Χ.

## Α΄ Ιλλυρικός Πόλεμος
Οι επιθέσεις Ιλλυριών πειρατών εναντίον Ιταλών εμπόρων είχαν οδηγήσει μία ρωμαϊκή πρεσβεία να σταλεί στην αυλή της βασίλισσας Τεύτας των Αρδιαίων το 229 π.Χ. Μετά τη δολοφονία ενός από τους πρεσβευτές με εντολή της Τεύτας, η Ρώμη στρατολόγησε λεγεώνες και ετοίμασε έναν στόλο για αντίποινα. Ως ύπατος, στον Φούλβιο ανατέθηκε η διοίκηση των ναυτικών δυνάμεων, και απέπλευσε με 200 πλοία υπό τις διαταγές του.  Ο στόλος ταξίδευσε στην Κέρκυρα, όπου εξασφάλισε την παράδοση της Ιλλυρικής φρουράς, και την αποστασία του Δημητρίου εκ του Φάρου. 

Στη συνέχεια πήγε τον στόλο στην Απολλωνία, συνδυάζοντας τις δυνάμεις του με αυτές του Ποστούμιου, ο οποίος είχε φέρει 22.000 στρατιώτες απέναντι από το Βρινδήσιον.  Αφού ανάγκασε την παράδοση των πόλεων μέχρι την Ιλλυρική ακτή, η ρωμαϊκή προέλαση ανάγκασε την Τεύτα να καταφύγει στην οχυρωμένη πόλη Ρίζων. Ο Φούλβιος και ο Ποστούμιος αποχώρησαν στην Επίδαμνο. Ενώ ο Ποστούμιος ξεχειμώνιαζε εκεί με 40 πλοία, ο Φούλβιος πήρε το μεγαλύτερο μέρος τού στρατού και τον υπόλοιπο στόλο πίσω στην Ιταλία.  Σύμφωνα με τους Πίνακες Θριάμβων (Fasti Triumphales), τού απονεμήθηκε ναυτικός θρίαμβος για τη νίκη του.

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μάνιος Πομπώνιος Μάθων

Ο **Μάνιος Πομπόνιος Μάθων**, λατιν.: *Manius Pomponius Matho* (  236 – 211 π.Χ.) ήταν Ρωμαίος στρατηγός που εξελέγη ύπατος για το έτος 233 π.Χ. με τον Κόιντο Φάβιο Μάξιμο Βερουκόσο. Ήταν επίσης ο εκ μητρός παππούς του στρατηγού και πολιτικού Π. Κ. Σκιπίωνα Αφρικανού.

## Σταδιοδρομία
Κατά τη διάρκεια της υπατείας του, ο Mάθων συνέχισε τον πόλεμο εναντίον των Σαρδηνίων και του δόθηκε ένας θρίαμβος για τη νίκη του εναντίον τους. Ωστόσο αυτή η νίκη ήταν ελλιπής, διότι τον πόλεμο συνέχισε ο αδελφός του Μάρκος, ύπατος το 231 π.Χ.

Το 217 π.Χ. φαίνεται ότι επιλέχθηκε  (magister equitum) στον δικτάτορα Λεύκιο Βετούριο Φίλωνα, και εξελέγη πραίτωρ για το επόμενο έτος, 216 π.Χ. Δεν φαίνεται να υπάρχει λόγος να πιστεύουμε ότι ο Μάθων, πραίτωρ του τρέχοντος έτους, ήταν διαφορετικός από τον ύπατο του 233 π.Χ., καθώς οι Ρωμαίοι βρίσκονταν τώρα σε πόλεμο με τον Αννίβα, και επομένως ανυπομονούσαν να διορίσουν στα μεγάλα αξιώματα τους στρατηγούς που είχαν εμπειρία στον πόλεμο. Η κλήρωση, ωστόσο, δεν έδωσε κάποια στρατιωτική διοίκηση στον Mάθωνα, αλλά η *δικαιοδοσία μεταξύ των πολιτών Ρωμαίων και ξένων (jurisdictio intercives Romanos et peregrines)*.

Αφού λήφθηκαν τα νέα για τη μοιραία μάχη των Κανών, ο Μάθων και ο συνάδελφός του, ο πραίτωρ της πόλης, κάλεσαν τη Σύγκλητο στην Κουρία του Οστίλιου (Curia Hostilia) για να συζητήσουν ποια μέτρα έπρεπε να ληφθούν.  Κατά τη λήξη του αξιώματός του, ο Mάθων έλαβε ως αντιπραίτωρ την επαρχία της Εντεύθεν των Άλπεων Γαλατίας (κοιλάδας του Πάδου) το 215 π.Χ., διότι ο Τ. Λίβιος λέει (xxiv. 10) ότι τον επόμενο χρόνο, 214 π.Χ., η επαρχία της Γαλατίας συνεχίστηκε από αυτόν. Ο Λίβιος, ωστόσο, όχι μόνο δεν κάνει κάποια αναφορά στον διορισμό του Μάθωνα το 215 π.Χ., αλλά δηλώνει ρητά (xxiii. 25), ότι εκείνη τη χρονιά δεν στάλθηκε στρατός στη Γαλατία, λόγω της έλλειψης στρατιωτών. Μπορούμε μόνο να συμβιβάσουμε αυτές τις δηλώσεις, υποθέτοντας ότι ο Mάθων διορίστηκε στην επαρχία, αλλά δεν απέκτησε κάποιο στρατό εκείνο το έτος. Απεβίωσε το 211 π.Χ., οπότε ήταν ένας από τους αρχιερείς [pontifex] (Λιβ. xxvi. 23). Σε αυτό το αξίωμα τον διαδέχθηκε ο Γάιος Λίβιος Σαλινάτωρ. 

## Οικογένεια
Ο Mάθων ήταν αδελφός του Mάρκου Πομπόνιου Μάθωνα, υπάτου το 231 π.Χ., ο οποίος απεβίωσε το 204 π.Χ. Οποιοσδήποτε άνδρας, αλλά πιθανότατα ο δεύτερος, ήταν ο πατέρας του Μάρκου Πομπόνιου Μάθωνα, αγορανόμου των πληβείων το 206 π.Χ., ο οποίος διατάχθηκε να ερευνήσει τις καταγγελίες των Λοκρών κατά του συγγενή του Π. Κ. Σκιπίωνα Αφρικανού.

Ο Mάθων είναι περισσότερο γνωστός ως ο παππούς του μεγάλου Ρωμαίου στρατηγού Σκιπίωνα Αφρικανού. Η κόρη του Πομπωνία ήταν σύζυγος του Πόπλιου Κορνήλιου Σκιπίωνα, υπάτου το 218 π.Χ. (σκοτώθηκε το 211 π.Χ.).

Σύμφωνα με τον Γουίλιαμ Σμιθ, βασιζόμενος στον Μ. Τ. Κικέρωνα, το όνομα Matho προφερόταν χωρίς το "h", και μερικές φορές γραφόταν ως Mato.

## Αναφορές

## Πηγές
* Smith, William, ed. (1870). "Matho, Pomponius (1)". Dictionary of Greek and Roman Biography and Mythology. Vol. 2. p. 972.

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Νουμέριος Φάβιος Βουτέων

Ο **Νουμέριος Φάβιος Βουτέων**, λατιν.: *Numerius Fabius Buteo* ήταν Ρωμαίος πολιτικός του τρίτου αιώνα και κατείχε την υπατεία του έτους 247 π.Χ.

## Οικογένεια
Ήταν μέλος του γένους των Φαβίων. Αδελφός του ήταν ο Μάρκος Φάβιος Βουτέων, ο οποίος κατείχε την υπατεία το 245 π.Χ. 

## Σταδιοδορμία
Ο Nουμέριος Φάβιος κατείχε το αξίωμα του υπάτου μαζί με τον Λεύκιο Καικίλιο μέτελλο κατά τον Α΄ Καρχηδονιακό Πόλεμο το 247 π.Χ.  Ο Φάβιος διεξήγαγε πόλεμο κατά των Καρχηδονίων, και πολιόρκησε την πόλη Δρέπανα, αλλά δεν μπόρεσε να την καταλάβει. 

Το έτος 224 ο Φάβιος υπηρέτησε ως διοικητής ιππικού (magister equitum) με τον πρώην συνάδελφό του, Λεύκιο Καικίλιο  Mέτελλο ως δικτάτορα. 

## Αναφορές

Κατηγορία:Φάβιοι
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λεύκιος Ιούνιος Πούλος

Ο **Λεύκιος Ιούνιος Πούλος**, Γάιου υιός, Γάιου εγγονός, λατιν.: *Lucius Junius Pullus, C. f., C. n.* (απεβ. το 249 ή 248 π.Χ.) ήταν πολιτικός και στρατηγός της Ρωμαϊκής Δημοκρατίας. Ήταν ύπατος το 249 π.Χ. μαζί με τον Πόπλιο Κλαύδιο Πούλχερ. Αυτός και ο υπατικός συνάδελφός του πολέμησαν στον συνεχιζόμενο Α΄ Καρχηδονιακό Πόλεμο.

Μετά την καταστροφική ήττα του στόλου του Πόπλιου Κλαύδιου Πούλχερ στη μάχη στα Δρέπανα, όπου ο στόλος του καταστράφηκε σχεδόν ολοκληρωτικά από το Καρχηδονιακό ναυτικό, ο Πούλχερ ανακλήθηκε στη Ρώμη, και του επιβλήθηκε πρόστιμο για την ανικανότητά του. Στη συνέχεια, ο ίδιος ο στόλος του Πούλου καταστράφηκε επίσης από καταιγίδα και παρενόχληση από Καρχηδονιακά πλοία. Σύμφωνα με τα χρονικά, η απογοήτευσή του για την απώλεια τού στόλου οδήγησε τον Λεύκιο Ιούνιο Πούλο να αυτοκτονήσει, αντί να επιστρέψει στη Ρώμη ντροπιασμένος, όπως είχε κάνει ο συνάδελφός του. 

## Δείτε επίσης
* Α΄ Καρχηδονιακός Πόλεμος
* Πολιορκία του Λιλύβαιου (250 π.Χ.)

## Αναφορές

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Τιβέριος Σεμπρώνιος Λόγγος (ύπατος το 218 π.Χ.)

Ο **Τιβέριος Σεμπρώνιος Λόγγος**, λατιν.: *Tiberius Sempronius Longus* (γενν. π. 260 π.Χ.) ήταν Ρωμαίος ύπατος κατά τη διάρκεια του Β' Καρχηδονιακού Πολέμου και σύγχρονος του Πόπλιου Κορνήλιου Σκιπίωνα (πατέρας του Π. Κ. Σκιπίωνα Αφρικανού). Το 219 π.Χ. ο Σεμπρώνιος και ο πρεσβύτερος Σκιπίωνας εκλέχθηκαν ως ύπατοι για το 218 π.Χ. Στο ξεκίνημα του πολέμου το 218 π.Χ. διατάχθηκε να διεξάγει την πολεμική προσπάθεια στη Σικελία και την Αφρική, ενώ ο Σκιπίωνας στάλθηκε στην Ιβηρική Χερσόνησο, για να επιτεθεί στον ίδιο τον Αννίβα. Στον Σεμπρώνιο κατανεμήθηκαν δύο ρωμαϊκές λεγεώνες, 16.000 συμμαχικοί πεζοί, 1.800 συμμαχικοί ιππείς, 160 πεντήρεις και 20 ελαφρύτερα σκάφη. Μόλις συγκεντρώθηκε ο στρατός του, μετέφερε τις δυνάμεις του στη Σικελία. Επιτιθέμενς από το Λιλύβαιον, ο Σεμπρώνιος κατέλαβε τη Μάλτα από τους Καρχηδονίους. 

Λίγο αργότερα, με τον Σκιπίωνα τραυματισμένο και καταδιωκόμενο από τις δυνάμεις του Αννίβα μετά τη μάχη του Τικινού, η Σύγκλητος έστειλε τον Τιβέριο Σεμπρώνιο Λόγγο. Κατά την άφιξή του τον Δεκέμβριο, και σύμφωνα με πληροφορίες ενάντια στη συμβουλή του Σκιπίωνα, ο Σεμπρώνιος Λόγγος εξαπέλυσε μία φιλόδοξη επίθεση στη μάχη της Tρεβία. Ο στρατός του έπεσε σε μία παγίδα, και περικυκλώθηκε από τις δυνάμεις τού αδελφού τού Αννίβα, Μάγων Βάρκα. Αν και ήταν μία συντριπτική ρωμαϊκή ήττα, ο Τιβέριος Σεμπρώνιος Λόγος και μία δύναμη 10.000 πεζών πολέμησαν για την έξοδό τους, μέσα από τις πίσω γραμμές της Καρχηδόνας και προς την ασφάλεια. 

Τον Ιανουάριο του 217 π.Χ. ο Σεμπρώνιος Λόγγος επέστρεψε στη Ρώμη, για να επιβλέψει τις εκλογές για τους νέους υπάτους.  Τον διαδέχθηκε ο Γάιος Φλαμίνιος Νέπως, και επέστρεψε στον στρατό του στο χειμερινό στρατόπεδό του. 

Το 215 π.Χ. ο Σεμπρώνιος πολέμησε τον Άννο  στο Γρουμέντον. Ο στρατός του σκότωσε 2.000 εχθρικούς άνδρες, και αιχμαλώτισε άλλους 280, απωθώντας τον Άννο από τη Λουκανία πίσω στο Bρούτιον, και επιτρέποντας στις πόλεις Βερκέλιον, Βερσέλιουμ και Σικίλινον να ανακαταληφθούν για τη Ρώμη. 

Είναι ο πατέρας του Τιβέριου Σεμπρώνιου Λόγγου, του υπάτου του 194 π.Χ.

## Αναφορές

## Εξωτερικοί σύνδεσμοι
* Βάση δεδομένων δημόσιου τομέα της ρωμαϊκής ιστορίας

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γναίος Κορνήλιος Βλασίων

Ο **Γναίος Κορνήλιος Βλασίων**, λατιν.: *Gnaeus Cornelius Blasio* ήταν Ρωμαίος πολιτικός και στρατηγός κατά τη μέση εποχή της Ρωμαϊκής Δημοκρατίας. Ήταν ένας από τους δύο υπάτους του 257 π.Χ., υπηρετώντας με τον Γάιο Ατίλιο Ρέγουλο. Ο Κορνήλιος Βλασίων ήταν πρώτος της Συγκλητου (princeps Senatus). Υπήρξε ύπατος κατά τη διάρκεια του Α΄ Καρχηδονιακού Πολέμου κατά της Καρχηδόνας. Κατά τη διάρκεια της υπατικής του θητείας διοικούσε τις χερσαίες δυνάμεις της Δημοκρατίας στη Σικελία, ενώ ο συνύπατός του Ατίλιος Ρέγκουλος ηγήθηκε του στόλου. Δεν επέτυχε κάποια εκπληκτική νίκη, αλλά επικεντρώθηκε στην εδραίωση της εξουσίας της Ρώμης στο νησί. 

## Αναφορές

## Πηγές
* Jona Lendering, *De Vergeten Oorlog*, Utrecht, Uitgeverij Omniboek, ISBN 9789401918640.
* Πολύβιος, *[[Ιστορίαι (Πολύβιος)|Οι Ιστορίες]], 1.25.6.*

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γάιος Φούριος Πάκιλος (ύπατος το 251 π.Χ.)

Ο **Γάιος Φούριος Πάκιλος**, λατιν.: *Gaius Furius Pacilus* ήταν Ρωμαίος πολιτικός και στρατηγός κατά τη μέση εποχή της Ρωμαϊκής Δημοκρατίας. Ήταν ένας από τους δύο υπάτους του 251 π.Χ., υπηρετώντας μαζί με τον Λεύκιο Καικίλιο Μέτελλο.  Πολέμησαν εναντίον των Καρχηδονίων στον συνεχιζόμενο Α΄ Καρχηδονιακό Πόλεμο. Έκαναν εκστρατεία στη Σικελία, αλλά επέτυχαν λίγα πράγματα. 

## Αναφορές

## Πηγές
* 
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λεύκιος Ιούλιος Λίβων

Ο **Λεύκιος Ιούλιος Λίβων**, λατιν.: *Lucius Julius Libo* (άκμασε το 267–266 π.Χ.) ήταν Ρωμαίος συγκλητικός και στρατιωτικός διοικητής. Διετέλεσε ύπατος το 267 π.Χ., μαζί με τον Μάρκο Ατίλιο Ρέγουλο. Κατά τη διάρκεια της θητείας τους, οι δύο άνδρες διεξήγαγαν έναν επιτυχημένο πόλεμο εναντίον των Σαλεντίνων, ενός Μεσαπιανού λαού της Απουλίας, και κατέκτησαν επίσης την πόλη Βρινδήσιον. Σε αναγνώριση της νίκης τους, στους Λίβωνα και Ρέγουλο δόθηκε ένας θρίαμβος, τον οποίο πανηγύρισαν στις 23 Ιανουαρίου 266.  

Αν και οι πατρίκιοι Ιούλιοι ήταν μία εξέχουσα οικογένεια της πρώιμης Ρωμαϊκής Δημοκρατίας, ο Λίβων είναι το μόνο μέλος της φυλής που εμφανίστηκε στην ιστορία από τη δικτατορία του Γάιου Ιούλιου το 352 π.Χ.  Για τους σύγχρονους μελετητές, ο Λίβων αντιπροσωπεύει πιθανώς μία γενεαλογική σύνδεση μεταξύ των Ιουλίων της πρώιμης Δημοκρατίας και των Ιουλίων Καισάρων, που άκμασαν από την εποχή του Β΄ Καρχηδονιακού Πολέμου έως τους πρώιμους Αυτοκρατορικούς χρόνους. Ο Σούμνερ πρότεινε ότι ο Λίβων, του οποίου ο πατέρας και ο παππούς ονομάζονταν επίσης Λεύκιος, ήταν απόγονος του Λεύκιου Ιούλιου Ίουλου, υπατικού τριβούνου το 388 και 379 π.Χ.,  ενώ ο Bάδιαν ανέφερε επίσης άλλους γνωστούς συγγενείς του Ίουλου ως πιθανούς προπάτορες του Λίβωνα.  Έχει διατυπωθεί επίσης η εικασία, ότι ο Λεύκιος Ιούλιος, πατέρας του Σέξτου Ιούλιου Καίσαρα, πραίτορα το 208 π.Χ., ήταν γιος του Ιούλιου Λίβωνα. 

## Αναφορές

## Βιβλιογραφία
* 
* 
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Νουμέριος Φάβιος Πίκτωρ (ύπατος)

Ο **Νουμέριος Φάβιος Πίκτωρ**, λατιν.: *Numerius Fabius Pictor* (άκμασε το 273–266 π.Χ.) ήταν Ρωμαίος συγκλητικός και στρατιωτικός διοικητής.

Το 273 π.Χ. ήταν μεταξύ μίας ομάδας πρεσβευτών, που έστειλε η Σύγκλητος στην αυλή του βασιλιά Πτολεμαίου Β' Φιλαδέλφου της Αιγύπτου. Το 266 ο Πίκτωρ έγινε ύπατος δίπλα στον Δέκιμο Ιούνιο Πέρα. Οι δύο άνδρες εκστράτευσαν στην Ούμβρια εναντίον της Σασίνα και στην Καλαβρία κατά των Σαλεντίνων και Μεσαπίων, και τις δύο φορές με επιτυχία. Για κάθε νίκη οι ύπατοι πανηγύριζαν θριάμβους.

Αδελφός του ήταν ο ύπατος Γάιος Φάβιος Πίκτωρ.

Ήταν πιθανώς θείος του Κόιντου Φάβιου Πίκτωρα, του πρώτου Ρωμαίου ιστορικού.

## Παραπομπές


## Βιβλιογραφία
* 
* Münzer, Friedrich (1909), "Fabius 124", Realencyclopädie der classischen Altertumswissenschaft (RE, PW), volume 6, part 2, column 1836.

Κατηγορία:Φάβιοι
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μάρκος Φούλβιος Φλάκκος (ύπατος το 264 π.Χ.)

Ο **Μάρκος Φούλβιος Φλάκκος**, λατιν.: *Marcus Fulvius Flaccus* ήταν ύπατος το 264 π.Χ. Σύμφωνα με την παράδοση του Τ. Λίβιου, το όνομά του (praenomen) είναι ο "Κόιντος". 

Στην υπατεία του, ο Φούλβιος Φλάκκος ολοκλήρωσε την πολιορκία των Βολσινίων (ετρουσκικά : Velzna),  την οποία είχε ξεκινήσει ο προκάτοχός του Κόιντος Φλάβιος Μάξιμος Γούργες, που σκοτώθηκε ενώ διηύθυνε την πολιορκία. Ο Φούλβιος Φλάκκος, αφού λεηλάτησε την πόλη, διέταξε να την ισοπεδώσουν, και οι επιζώντες να μετεγκατασταθούν. Η καταγραφή στους Πίνακες Θριάμβων (*Fasti Triumphales)* αναφέρει ότι εόρτασε έναν θρίαμβο την 1η Νοεμβρίου 264 π.Χ. Στη δεκαετία του 1960, η *δωρεά του (donarium)* ανασκάφθηκε από το Σαντ' Ομομπόνo στη Ρώμη, και ο αριθμός των οπών στην κορυφή του μνημείου επιβεβαιώνει την ποσότητα των αγαλμάτων, που έφερε από τους Βολσίνιους, στη Ρώμη.  Ήταν η τελευταία ετρουσκική πόλη που καταλήφθηκε από τους Ρωμαίους.

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Αμίλκας (Δρέπανο)

Ο **Αμίλκας**, λατιν.: *Hamilcar* (φοινικικά )  ήταν ένας στρατηγός που διαδέχθηκε τη διοίκηση των Καρχηδονίων στον Α΄ Καρχηδονιακό Πόλεμο. Νίκησε τους συμμάχους της Ρώμης στη μάχη των Θερμών το 259 π.Χ. και σκότωσε 4.000–6.000 από αυτούς με τη βοήθεια αιφνιδιασμού και της καλής χρήσης στρατιωτικών πληροφοριών.   Στη συνέχεια κατέλαβε τις πόλεις Έννα και Καμάρινα την ίδια χρονιά με τη βοήθεια προδοτών.   Ηττήθηκε στη μάχη της Τυνδαρίδος το 257 π.Χ. χάνοντας 18 πλοία, αλλά βύθισε 9 ρωμαϊκά πλοία. Δεν κατάφερε να αποτρέψει τη ρωμαϊκή απόβαση στην Αφρική, καθώς ηττήθηκε στο Έκνομος το 256 π.Χ., μία από τις μεγαλύτερες ναυμαχίες της αρχαιότητας, με την απώλεια 94 πλοίων, έναντι των 24 των Ρωμαίων. Μετά τη ρωμαϊκή εισβολή στην Αφρική, ο Αμίλκας ανακλήθηκε από τη Σικελία με εντολή της Καρχηδόνας. Ηττήθηκε από τον Mάρκο Ατίλιο Ρέγουλο στη μάχη της Άδυς το 255 π.Χ.

## Δείτε επίσης
* Αμίλκας Βάρκας
* 

## Παραπομπές


## Πηγές

*   
*  
*  

Κατηγορία:Καρχηδόνιοι
Γάιος Ακύλιος Φλώρος

Ο **Γάιος Ακίλιος Φλώρος**, λατιν.: *Gaius Aquillius Florus* ήταν ένας από τους δύο υπάτους της Ρωμαϊκής Δημοκρατίας το έτος 259 π.Χ. Υπατικός συνάδελφός του ήταν ο Λεύκιος Κορνήλιος Σκιπίων. Μαζί πολέμησαν στον συνεχιζόμενο Α΄ Καρχηδονιακό Πόλεμο.

Ο Aκίλιος Φλώρος πολέμησε τον Καρχηδόνιο στρατηγό Αμίλκαρ στη Σικελία, ενώ ο υπατικός του συνάδελφος επιτέθηκε στον καρχηδονιακό στόλο με έδρα την Κορσική.  Το 258 π.Χ. η διοίκηση του Φλώρου αναβλήθηκε, και συνέχισε την εκστρατεία του ως ανθυπάτου. 

## Αναφορές


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Κόιντος Μαμίλιος Βιτούλος

Ο **Κόιντος Μαμίλιος Βιτούλος**, λατιν.: *Quintus Mamilius Vitulu*s ήταν Ρωμαίος πολιτικός του τρίτου αιώνα π.Χ. Ήταν αδελφός του Λεύκιου Μαμίλιου Βιτούλου, υπάτου το 265 π.Χ.

Σύμφωνα με την παράδοση, το πληβείο γένος του, ήταν ιθαγενές της πριγκιπικής οικογένειας του Tούσκουλον.

Το 262 π.Χ., κατά το τρίτο έτος του Α' Καρχηδονιακού Πολέμου, εξελέγη ύπατος. Με τον συνάδελφό του Λεύκιο Ποστούμιο Μέγελο, πολιόρκησε την πόλη του Ακράγαντα (Agrigentum) της Σικελίας και κέρδισε μία νίκη επί ενός Καρχηδονιακού μισθοφορικού στρατού, που είχε έρθει για να ανακουφίσει την πόλη.

## Παραπομπές


## Πηγές
* William Smith, *Dictionary of Greek and Roman Biography and Mythology*, 1, Boston: Little, Brown and Company, Vol. 3 σελ. 1279

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λεύκιος Γενούκιος Κλεψίνα

Ο **Λεύκιος Γενούκιος Κλεψίνα**, λατιν.: *Lucius Genucius Clepsina* ήταν Ρωμαίος πολιτικός τον τρίτο αιώνα π.Χ.

Ήταν μέλος του γένους των Γενουκίων. Ο αδλφός του Γάιος Γενούκιος Κλεψίνα κατείχε την υπατεία το 276 και το 270 π.Χ. 

Ο Λεύκιος Γενούκιος Κλεψίνα υπηρέτησε ως ύπατος το 271 π.Χ. με συνάδελφό του τον Γάιο Κουίνκτιο Κλαύδιος. Εκείνη τη χρονιά, επιτέθηκε στο Ρήγιον, και η πόλη κατακτήθηκε από τον αδελφό του τον επόμενο χρόνο. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Companion (ταινία)

Το ***Companion*** είναι Αμερικανική ταινία θρίλερ επιστημονικής φαντασίας του 2025 με πρωταγωνιστές τους Σόφι Θάτσερ και Τζακ Κουέιντ ως ένα ζευγάρι σε διακοπές με φίλους σε μια απομακρυσμένη καλύβα, που καταλήγουν σε χάος μετά από την αποκάλυψη πως ένας από τους καλεσμένους είναι ρομπότ συντροφιάς. Το σενάριο και τη σκηνοθεσία της ταινίας ανέλαβε ο Ντρου Χάνκοκ. Το υπόλοιπο καστ συμπληρώνουν οι Λούκας Γκέιτζ, Μέγκαν Σούρι, Χάρβεϊ Γκίλεν και Ρούπερτ Φρεντ.

Το *Companion* κυκλοφόρησε στις Ηνωμένες Πολιτείες στις 31 Ιανουαρίου 2025 από τις Warner Bros. Pictures. Η ταινία έλαβε θετικά σχόλια από τους κριτικούς και εισέπραξε $36.7 εκατομμύρια, έχοντας στοιχήσει $10 εκατομμύρια.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές θρίλερ ταινίες τρόμου
Κατηγορία:Αμερικανικές κωμικές θρίλερ ταινίες
Κατηγορία:Αμερικανικές ταινίες μαύρης κωμωδίας
Κατηγορία:Ταινίες IMAX
Κατηγορία:Ταινίες παραγωγής New Line Cinema
Κατηγορία:Ταινίες της Vertigo Entertainment
Κατηγορία:Ταινίες παραγωγής Warner Bros.